มีเพศสัมพันธ์กับเเฟน หลังประจำเดือนหมดได้1วัน เเฟนใส่ถุงยางทุกครั้งที่มีเพศสัมพันธ์ ก่อนจะเสร็จเเฟนก็เอาออกก่อน กลัวถุงยางรั่ว เเต่เเฟนบอกว่าไม่รั่ว เเต่ก็กังวล ปกติก็กินยาคุมแบบแผง(28เม็ด) เข้าเดือนที่3 กินสม่ำเสมอไม่เคยลืมกิน เเต่จะคลาดเคลื่อนในการกิน5-10นาที อยากทราบว่ามีโอกาสท้องมั้ยคะ เเละควรกินยาคุมฉุกเฉินร่วมด้วยหรือมั้ยอย่างไรคะ
สวัสดีค่ะ หากได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% นอกจากนี้ หากได้ใช้ถุงยางอนามัยร่วมด้วย โอกาสในการตั้งครรภ์ก็จะยิ่งน้อยลงไปอีก ดังนั้น จึงไม่จำเป็นต้องทานยาคุมฉุกเฉินเข้าไปโดยไม่จำเป็นค่ะ เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ